CELEX: 62015CN0314
Language: hu
Date: 2015-06-26 00:00:00
Title: C-314/15. sz. ügy: 2015. június 26-án benyújtott kereset – Európai Bizottság kontra Francia Köztársaság

7.9.2015   
            
            
               HU
            
            
               Az Európai Unió Hivatalos Lapja
            
            
               C 294/39
            
         2015. június 26-án benyújtott kereset – Európai Bizottság kontra Francia Köztársaság
   (C-314/15. sz. ügy)
   (2015/C 294/50)
   Az eljárás nyelve: francia
   
      Felek
   
   
      Felperes: Európai Bizottság (képviselők: O. Beynet és E. Manhaeve meghatalmazottak)
   
      Alperes: Francia Köztársaság
   
      Kereseti kérelmek
   
   
               —
            
            
               A Bíróság állapítsa meg, hogy a Francia Köztársaság, mivel nem biztosította összesen 15 agglomerációban, hogy a 10  000 és 15  000 lakosegyenérték közötti agglomerációk minden, az érzékeny területeken kívül kibocsátott települési szennyvizét, illetve a 2  000 és 10  000 lakosegyenérték közötti agglomerációk édesvízbe és a torkolatokba kibocsátott szennyvizét másodlagos kezelésnek vagy egy ezzel egyenértékű kezelésnek vessék alá, nem teljesítette a települési szennyvíz kezeléséről szóló, 1991. május 21-i 91/271/EGK tanácsi irányelv (1) 4. cikkének (1) és (3) bekezdéséből eredő kötelezettségeit.
            
         
               —
            
            
               a Bíróság a Francia Köztársaságot kötelezze a költségek viselésére.
            
         
      Jogalapok és fontosabb érvek
   
   Keresetével a Bizottság azt kifogásolja, hogy Franciaország tizenöt agglomerációban nem megfelelően hajtotta végre a települési szennyvíz kezeléséről szóló, 1991. május 21-i 91/271/EGK tanácsi irányelvet.
   A 91/271/EGK irányelv 4. cikke (1) és (3) bekezdésének értelmében a 10  000 és 15  000 lakosegyenérték (LE) közötti agglomerációk minden, érzékeny területeken kívül kibocsátott szennyvizét, a 2  000 és 10  000 lakosegyenérték közötti agglomerációknak pedig az édesvízbe és a torkolatokba kibocsátott szennyvizét gyűjtőrendszerbe kellett volna vezetni, és a szennyvizet másodlagos vagy ezzel egyenértékű kezelésnek kellett volna alávetni legkésőbb 2005. december 31-ig.
   
      (1)  HL L 135. 40. o.; magyar nyelvű különkiadás 15. fejezet, 2. kötet, 26. o.